86. ΑΠΟΦΑΣΗ ΕΠΙΤΡΟΠΗΣ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ ΓΝΩΜΟΔΟΤΗΣΗ 3/ΙΙΙ/2000 της 27 Οκτ. 2000/19 Απρ. 2001 (ΦΕΚ Β΄444) Συμμετοχή της Δημόσιας Επιχείρησης Ηλεκτρισμού (ΔΕΗ) στη διαδικασία του προκηρυχθέντος από την Εθνική Επιτροπή Τηλεπικοινωνιών και Ταχυδρομείων (ΕΕΤΤ) διαγωνισμού για την απόκτηση άδειας Σταθερής Ασύρματης Πρόσβασης (ΣΑΠ). 87. ΝΟΜΟΣ ΥΠ’ ΑΡΙΘ. 2941 της 12/12 Σεπτ. 2001 (ΦΕΚ Α΄201) Απλοποίηση διαδικασιών ίδρυσης εταιρειών, αδειοδότησης Ανανεώσιμων Πηγών Ενέργειας, ρύθμιση θεμάτων της Α.Ε. «ΕΛΛΗΝΙΚΑ ΝΑ ΥΠΗΓΕΙΑ» και άλλες διατάξεις. Θέματα Δ.Ε.Η. Α.Ε. Άρθρ.9.-1.(Αντικαθίσταται το πρώτο εδάφιο της παρ. 1 του άρθρ. 1 του Νόμ. 1280/1982, ΦΕΚ 108 Α΄, Τόμ. 13 σελ. 224,307). 13.Δ.η.85-87 Δημόσια Επιχείρηση Ηλεκτρισμού 2.Η Δημόσια Επιχείρηση Ηλεκτρισμού Α.Ε. (Δ.Ε.Η. Α.Ε.) μπορεί να προσλαμβάνει πρόσωπα για την πλήρωση οργανικών θέσεων διευθυντών, ύστερα από δημόσια προκήρυξη, εφόσον δεν είναι δυνατή η πλήρωση των θέσεων αυτών από το προσωπικό της. Η θητεία των προσώπων αυτών είναι τριετής και μπορεί να παρατείνεται. 3.Οι όροι της προκήρυξης, το ποσοστό των διευθυντικών θέσεων που πληρώνονται με τον τρόπο αυτόν, το οποίο δεν μπορεί να είναι ανώτερο του δεκαπέντε τοις εκατό επί του συνόλου των οργανικών θέσεων διευθυντών που προβλέπονται από τον εκάστοτε ισχύοντα Κανονισμό Διάρθρωσης Υπηρεσιών αυτής, οι αποδοχές, η διαδικασία επιλογής, η διαδικασία παράτασης της σύμβασης και κάθε σχετική λεπτομέρεια καθορίζονται με απόφαση του Διοικητικού Συμβουλίου της Δ.Ε.Η. Α.Ε. ύστερα από εισήγηση του διευθύνοντος συμβούλου αυτής. 4.Το μετοχικό κεφάλαιο της Ανώνυμης Εταιρείας με την επωνυμία Δ.Ε.Η. Α.Ε., η οποία συστάθηκε μετά από μετατροπή της Δημόσιας Επιχείρησης Ηλεκτρισμού (Δ.Ε.Η.), ορίστηκε στο ποσό των διακοσίων είκοσι δισεκατομμυρίων (220.000.000.000) δραχμών, σύμφωνα με το άρθρο 5 του Καταστατικού αυτής, το οποίο καταρτίστηκε δυνάμει του π.δ. 333/2000 (ΦΕΚ 278 Α΄) και αντιστοιχεί στο κατά την 31.12.2000 εμφανιζόμενο στα βιβλία της ολοσχερώς και πλήρως καταβεβλημένο από τον μέτοχο αυτής Ελληνικό Δημόσιο κεφάλαιο της προϋφιστάμενης Δ.Ε.Η., της οποίας η Δ.Ε.Η. Α.Ε. αποτελεί καθολική διάδοχο λόγω μετατροπής.  5.Η προβλεπόμενη κατά την παράγραφο 1 του άρθρου 11 του Κ.Ν. 2190/1920 (ΦΕΚ 37 Α΄) πιστοποίηση καταβολής του μετοχικού κεφαλαίου δεν απαιτείται ως προς το κεφάλαιο της προηγούμενης παραγράφου.  6.Η Δ.Ε.Η. Α.Ε., καθολική διάδοχος λόγω μετατροπής της Δ.Ε.Η., υποκαθίσταται αυτοδικαίως σε όλα εν γένει τα εμπράγματα και ενοχικά δικαιώματα και υποχρεώσεις της προϋφιστάμενης Δ.Ε.Η., χωρίς τήρηση των διαδικασιών μεταγραφής ή οποιουδήποτε άλλου τύπου και κατά παρέκκλιση κάθε αντίθετης διάταξης, γενικής ή ειδικής. Ειδικότερα, ως προς την ακίνητη περιουσία, η επελθούσα καθολική διαδοχή σημειώνεται, χωρίς καταβολή οποιουδήποτε τέλους ή δικαιώματος του Δημοσίου ή τρίτου, στο περιθώριο των οικείων βιβλίων μεταγραφών των αρμόδιων Υποθηκοφυλακείων ή κατά περίπτωση Κτηματολογίων. Ακίνητα της Δ.Ε.Η., τα οποία κατά την έναρξη ισχύος της παρούσας διάταξης, παρά την ύπαρξη νόμιμου τίτλου κτήσεως, δεν είχαν τυχόν μεταγραφεί επ' ονόματί της στα οικεία βιβλία  μεταγραφών, μεταγράφονται ατελώς επ' ονόματι της Δ.Ε.Η. Α.Ε., χωρίς την καταβολή οποιουδήποτε τέλους ή δικαιώματος τρίτου. Ομοίως, χωρίς την καταβολή οποιουδήποτε τέλους ή δικαιώματος τρίτου, μεταβιβάζονται από τη Δ.Ε.Η. Α.Ε. στον Ο.Α.Π. - Δ.Ε.Η. τα αναφερόμενα στην παράγραφο 11 του άρθρου 34 του Ν. 2773/1999. Ως ημερομηνία ενάρξεως ισχύος της παραγράφου αυτής ορίζεται η 1η Ιανουαρίου 2001. 7.Δεν χωρεί αναγκαστική εκτέλεση ούτε λήψη ασφαλιστικών μέτρων κατά των παγίων στοιχείων του ενεργητικού της Δ.Ε.Η. Α.Ε. ή κατά των εκτελούμενων από τη Δ.Ε.Η. Α.Ε. έργων ή εγκαταστάσεων που είναι απαραίτητα για την άσκηση των δραστηριοτήτων κοινής ωφέλειας, που σχετίζονται με την παροχή υπηρεσιών παραγωγής, μεταφοράς, διανομής και προμήθειας ηλεκτρικής ενέργειας, οι οποίες διενεργούνται σύμφωνα με τις διατάξεις του Ν. 2773/1999.  8.Οι διατάξεις της παραγράφου 2 του άρθρου 4 του Ν. 1468/1950 (ΦΕΚ 169 Α΄), του άρθρου 37 του Β.Δ. της 28ης Ιανουαρίου 1951 (ΦΕΚ 35 Α΄), των άρθρων 12, 13 και 14 του Α.Ν. 167/2/1951 (ΦΕΚ 36 Α΄), της παραγράφου 4 του άρθρου 12 του Ν. 4483/1965 (ΦΕΚ 118 Α΄), όπως ισχύουν, καθώς και τα υφιστάμενα κατά τη δημοσίευση του νόμου αυτού προνόμια ή δικαιώματα απαλλοτριώσεως ακινήτων, συστάσεως δουλειών, χρήσεως οδών, πλατειών, πεζοδρομίων, διέλευσης γραμμών ή καλωδίων ή διανοίξεως υπόγειων σηράγγων ή εκτελέσεως υπέργειων ή υπόγειων εργασιών, τοποθέτησης στύλων, εγκατάστασης υποσταθμών, που είναι αναγκαίες για την κατασκευή, συντήρηση, επισκευή, εκμετάλλευση, ανάπτυξη και διατήρηση της λειτουργικής και τεχνικής αρτιότητας του Συστήματος Μεταφοράς και του Δικτύου Διανομής Ηλεκτρικής Ενέργειας, κυριότητας της Δ.Ε.Η., και εν γένει την παραγωγή ηλεκτρικής ενέργειας και παροχή υπηρεσιών ή άσκηση δραστηριοτήτων κοινής ωφέλειας παραμένουν σε ισχύ και εφαρμόζονται αναλόγως και υπέρ του Διαχειριστή Συστήματος Ηλεκτρικής Ενέργειας. 9.Η διάταξη του άρθρου 3 παράγραφος 4 του Ν. 1468/ 1950, όπως προστέθηκε με το άρθρο 3 του Ν. 1672/1951 καταργείται. 10.Κάθε διάταξη νόμου, γενική ή ειδική, που αφορά τη Δ.Ε.Η., προ της μετατροπής της σε ανώνυμη εταιρεία με το π.δ. 333/2000, εξακολουθεί να ισχύει εφόσον δεν είναι αντίθετη προς τις διατάξεις του Ν. 2773/1999, του π.δ. 333/2000 και του άρθρου αυτού. (Μετά τη σελ. 224,362) Σελ. 224,363 Τεύχος 1406 Σελ. 61 Δημόσια Επιχείρηση Ηλεκτρισμού 13.Δ.η.87 11.Μέχρις ότου εκλεγούν και συγκροτηθούν στη Δημόσια Επιχείρηση Ηλεκτρισμού Α.Ε. τα συμβούλια εργαζομένων του Ν. 1767/1988 (ΦΕΚ 63 Α΄), το υφιστάμενο Κεντρικό Εργασιακό Συμβούλιο (Κ.Ε.Σ.) λειτουργεί ως συμβούλιο εργαζομένων, σύμφωνα με τις διατάξεις του ως άνω νόμου, και πάντως όχι πέραν της 31.12.2001. Για τις λοιπές διατάξεις βλ. κατωτ. σελ. 224,644.